Déi Konservativ

Déi Konservativ - d'Fräiheetspartei oder och Déi Konservativ ass eng lëtzebuergesch politesch Partei, déi den 21. Mäerz 2017 an der Gemeng Péiteng gegrënnt gouf."No ADR-Ausschloss: Joe Thein grënnt nei Partei 'Déi Konservativ'." rtl.lu, 21.03.2017, 17:41:12.

De Grënnungsstatute vun der A.s.b.l. no versti sech déi Konservativ als Partei op konservativer a patriotescher Basis."Konservativ wëlle bei Chamber- an Europawalen untrieden." rtl.lu, 07.01.2018.
Dem Grondsazprogramm no gesäit sech d'Partei verbonne mat der politescher Philosophie vum Staatsphilosoph a Politiker Edmund Burke.http://déikonservativ.lu/index.php/2017/03/24/grondsatzprogramm/

President ass de fréieren ADR-Politiker Joe Thein, deen nom Ausschloss aus der ADR, seng eege Partei an d'Liewe geruff huet.

Um extraordinären Nationalkongress vum 10. Abrëll 2017, goufen d'Parteistatuten an de Grondsazprogramm ugeholl, souwéi de Parteikommitee gewielt. Dobäi gouf de Joe Thein als Nationalpresident gewielt." 'Mir sinn déi nei ADR, déi besser ADR'." rtl.lu, 12.04.2017. Hie gouf um Nationalkongress vum 7. Januar 2018 mat alle Stëmmen als President erëmgewielt.

Bei de Gemengerotswale vum 8. Oktober 2017 huet d'Partei eng éischt Kéier an nëmmen an der Gemeng Péiteng kandidéiert, krut awer, mat 2,40 %, kee Sëtz.http://www.elections.public.lu/fr/elections-communales/2017/resultats/communes/petange.html

Bei de Chamberwale vum 14. Oktober 2018 huet d'Partei eng éischt Kéier an nëmmen am Bezierk Süde kandidéiert, krut awer, mat 0,52 %, kee Sëtz.https://elections.public.lu/fr/elections-legislatives/2018/resultats/circonscriptions/sud.html

Bei den Europawale vum 26. Mee 2019 huet d'Partei fir d'éischt landeswäit kandidéiert, krut awer, mat 0,53 % kee Sëtz.https://elections.public.lu/fr/elections-europeennes/2019/resultats.html

Bei de Gemengewale vum 11. Juni 2023 krut d'Partei zu Péiteng, wou se kandidéiert huet, 1,81% vun de Stëmmen, net genuch fir e Sëtz an zu Déifferdeng 1,96%, och net genuch fir e Sëtz.elections.public.lu

Och bei de Chamberwale vum 8. Oktober 2023 sinn 0,23 Prozent vun alle Stëmmen (8.494 Stëmmen) net fir e Sëtz duergaangen."Déi Konservativ weit abgeschlagen." wort.lu, 8.10.2023..

D'Partei huet eng 100 Memberen .

Kuckt och
 Politesch Parteien zu Lëtzebuerg

 Um Spaweck 

Kategorie:Politesch Parteien zu Lëtzebuerg
Kategorie:Konservativ politesch Parteien